Olen Helena Penttilä. Minusta on aivan mahtava asia, -
että olet kanssani tässä pienessä hetkessä -
ja saamme yhdessä jakaa Jumalan Sanan aarteita.
Saan jakaa Jumalan Sanasta sinulle ja toivon, -
että Jumalan Pyhä Henki voisi rohkaista -
ja avata sisintäsi yhä suurempaan luottamukseen -
elävää Jumalaa kohden. Jos voisin otsikoida tämän puheeni, -
niin sanoisin niin, että Jumalan vuorella valvotaan.
Evankeliumissa Matteuksen mukaan, sen 14. luvussa -
on niitä ajatuksia, joita haluan tässä kanssasi puhua.
Täällä kerrotaan, mitä tapahtui niiden monien tapahtumien jälkeen, -
jolloin Jeesus teki ihmeitä ja näytti valtasuuruutensa -
ja oli armollinen Jumala. Kuinka valtava ruokkimisihme!
Tuhannet ihmiset tulivat ajallisesti ravituiksi.
Kaikkien näiden valtavien ihmeitten jälkeen Raamattu sanoo, -
että Jeesus halusi mennä yksinäisyyteen.
Hän sanoo opetuslapsille: "Menkää venheeseen -
ja soutakaa toiselle rannalle."
Niin opetuslapset ovat kuuliaisia, astuvat venheeseen -
ja lähtevät soutamaan. Täällä 14. luvussa sanotaan -
sen jakeesta 25 eteenpäin: -
"Neljännen yövartion aikaan Jeesus tuli heidän luokseen -
kävellen veden päällä.
Kun opetuslapset näkivät hänen kävelevän veden päällä, -
he pelästyivät ja sanoivat: "Se on aave", ja huusivat pelosta.
Mutta heti Jeesus sanoi heille: -
"Olkaa turvallisella mielellä. Minä se olen. Älkää pelätkö."
Pietari vastasi hänelle: "Herra, jos se olet sinä, -
niin käske minun tulla luoksesi vettä pitkin."
Hän sanoi: "Tule!" Niin Pietari astui veneestä -
ja käveli veden päällä mennäkseen Jeesuksen luo.
Mutta kun hän näki tuulen voiman, hän pelästyi ja alkoi vajota.
Silloin hän huusi: "Herra, pelasta minut!"
Jeesus ojensi heti kätensä, tarttui häneen ja sanoi: -
"Sinä vähäuskoinen, miksi epäilit?"
Kun he olivat nousseet veneeseen, tuuli tyyntyi.
Ne, jotka olivat veneessä, kumartaen heittäytyivät hänen eteensä -
ja sanoivat: "Totisesti sinä olet Jumalan Poika."
Kun näiden jakeiden äärellä tässä hiljennymme ja saamme pysähtyä, -
se kertoo jostain sellaisesta todellisuudesta, -
että meidän Jumalamme ja suuri Vapahtajamme -
ei ole Jumala vain korkeuksissa, joka odottaa, -
että me täällä selviytyisimme elämän myrskyjen keskellä.
Jumalalla on syynsä, miksi Hän sanoi opetuslapsille, -
että heidän tuli soutaa toiselle rannalle.
Rakkaat ystävät, haluan sanoa tämän jokaiselle teistä, -
jotka olette löytäneet elämäänne elävän yhteyden elävään Jumalaan.
Olette kokeneet elämässänne sen elämän muuttavan voiman, -
että Jeesus on saanut tuoda tuon uuden elämän.
Usein elämässä tulee silti hämmennys uskovankin ihmisen elämässä, -
kun myrskyt tulevat meidän elämämme venettä vasten.
Miksi kaikkien ja kaiken yläpuolella oleva Jumala sallii, -
että myös Hänen omansa joutuvat -
monien erilaisten elämän tilanteiden ja ahdinkojen keskelle?
Tuntuu, että vene keikkuu tämän ajan ja elämän aallokoissa.
On valtavaa nähdä, että vaikka Jeesus vetäytyi yksinäisyyteen, -
niin Hänellä oli näköyhteys jopa yli pimeyden siihen veneeseen, -
joka oli siellä myrskyjen keskellä.
Kun myrskyaallot heittelivät venettä, -
opetuslapset joutuivat kokemaan avuttomuuden sen äärellä.
Soutaa ja väsyy. Yön tunnit ovat pitkät.
Myrsky nousee. Sen kohina ja raivo tuntuvat kuulossa.
He ymmärtävät ja näkevät siinä kaikessa, että he eivät selviä.
Tällaisten elämän myrskyjen ja tällaisen myrskyn keskellä uskon, -
että yksi Jumalan syvimpiä tarkoituksia -
ei ole vain näyttää myrskyjen suuruutta/mahtavuutta -
ja ihmiselämän ja -olemuksen pienuutta.
Hän haluaa kasvattaa jokaisen uskovan elämässä -
juuri vaikeuksien kautta sellaista luottamusta elävään Jumalaan, -
että näemme Hänen hallitsevan aikaa ja ikuisuutta.
Miksihän Hän ei hallitsisi myöskin pienen ihmisen elämää, -
joka on turvansa asettanut Häneen?
Corrie ten Boom on sanonut näin: -
"Miksi en antaisi tuntematonta elämää tunnetun Jumalan käsiin?"
Tuo nainen sai kokea valtavan keskitysleirin kauhut.
Hän näki kuolemaa, ihmiselämän syvimmän pimeyden -
ja sen hirvittävyyden, mitä ihminen voi toiselle tehdä.
Kaiken tämän kurjuuden keskellä hänen sisäisessä maailmassaan oli -
se valtava todellisuus, että Jumala on tämän yläpuolella.
Jumala hallitsee. Siksi hän saattoi pukea nuo sanat ja ajatukset -
ja elämäntilanteen näihin sanoihin: -
"Miksi en antaisi tuntematonta elämääni tunnetun Jumalan käsiin?"
Haluan laskea nämä sanat sinulle, joka tänään olet myrskyissä.
Voit olla myrskyissä oman perhekuntasi keskellä.
Tuntuu, että tulee niin paljon asioita -
ja aivan kuin uskokin sisäisessä maailmassasi alkaisi uupua.
Joku toinen on saattanut kokea näin.
Olet saanut järkyttävän viestin, -
että sairastat parantumatonta sairautta.
Jollakin voi olla taloudellisia vaikeuksia.
On niin erilaisia elämäntilanteita, missä Jumala myös tänä päivänä -
tämän ihmiskunnan keskellä meitä kuljettaa.
Raamattu sanoo, että aamuyöllä klo 3-6 -
vartiohetkenä -
Jeesus ilmestyy heille, mikä oli valtava asia.
Hän tulee kävellen veden päällä.
Hänen olemuksensa täytyi hohtaa kirkkautta.
Eivät he olisi muuten pimeyden keskellä voineet erottaa Jeesusta.
He huutavat huudon, joka tulee uupuneen ihmisen sisimmästä.
On aivan kuin kaikki voimavarat on loppuun käytetty.
Kuinka silloin koko sisäinen maailma on siinä tilanteessa, -
niin kuin opetuslapset, kun he huutavat.
He eivät pysty ymmärtämään, että se on Jeesus, vaan he huutavat pelosta.
Yli myrskyn raivon kuuluu huuto: "Se on aave!"
Kun olen lukenut näitä sanoja Jumalan kirjasta, -
niin ei Jumala, Jeesus, ilmesty aina meille niin, -
että me heti Hänet tunnistaisimme.
Monta kertaa se suunnaton elämän pelko, -
jossa elämä on uupumuksen äärirajoilla, -
asettaa myös omat rajallisuutensa.
On kuitenkin valtavaa tietää, että meitä eivät lähesty aaveet.
Meitä lähestyy Kaikkivaltias Jumala, -
jonka kädessä on elämä ja kuolema.
Hän hallitsee ja Hänestä on sanottu, -
että Hänessä Kristuksessa on luotu näkyväiset ja näkymättömät, -
ja Hänessä kaikki pysyy voimassa.
Hän tulee vuorelta sinne meren valtavan myrskyn keskelle.
Vaikka opetuslasten silmät eivät nähneet -
eivätkä ymmärtäneet näkemäänsä, -
niin he kuulevat myrskyn pauhinan läpi nuo valtavat sanat: -
"Älkää pelätkö. Olkaa turvallisella mielellä."
Katselen tämän ajan iltaa, jossa odotamme herätyksen aikaa -
ja herätyksen todellista läpimurtoa.
Katselen, miten tässä maailmassa tänään maailman muoto muuttuu.
On niin erilaisia myrskyjä, ja pahuus nousee eri tavoin valtaan.
Samanaikaisesti Jumala valvoo omiensa elämää.
On valtavaa tietää, että on olemassa se Jumalan vuori, -
joka on kaikkia elämän myrsky- aaltoja suurempi.
Jumala tulee sen myrskyn keskelle ja sanoo: "Älä pelkää."
Kun Jumala tulee ihmisen sisimpään, alkaa tajuta siitä Hengestä, -
minkä saa omistaa Kristuksen kautta meidän sisäisessä maailmassamme.
Saa sen ihmeellisen tietouden, että elämäni on Jumalan kämmenellä.
Ei ole pelättävää, vaikka tämä myrsky nyt keikuttaa venhettä.
On tätä elämää suurempi todellisuus, ja Hän on Jeesus Kristus.
Olen viime päivinä nähnyt monet Jumalan ihmiset aallokossa -
myrskyn raivotessa. Tuntuu, ettei ole inhimillistä kiinnekohtaa, -
mistä voisi ottaa kiinni. Kuitenkin niihin yövartiohetkiin tulee Hän, -
joka sanoo: "Älä pelkää."
Kun Jumalan Sana lasketaan sellaisen ihmisen sisimpään, -
joka luottaa elävään Jumalaan, niin tapahtuu jotakin sellaista, -
että pelon värähdyttävät aallot väistyvät.
Tulee se yhteys siihen todellisuuteen, -
että meidän suuri Vapahtajamme on lähellä elämäämme.
Hän ei ole kaukana.
Yhtäkkiä Pietarin koko sisäinen maailma aukenee: Hän on Jeesus.
Hän on niin hämmennyksissä, että hän aivan kuin asettaa -
Jeesuksen huulille sanat, jotka tulevat sydämen syvyyksistä.
"Jos sinä olet Jeesus, niin käske minun tulla luoksesi vettä myöten."
Tässä on kuin pysähdyspaikka elämän keskellä siinä venheessä.
Pietarin ja Jeesuksen yhdessäolo- hetki.
Jeesus vastaa Pietarille ja sanoo: "Tule!"
Jotenkin tuo valtava sana 'Tule!' kaikuu tänään minun sisimmässäni.
Se lausutaan juuri myrskyn kovan raivon keskellä: "Tule!"
Katselen aivan kuin hengessä sitä tilannetta.
Pietari nousee seisomaan venheessä, -
ojentaa jäykistyneet jäsenensä.
Hän nostaa jalkansa veneen reunan yli, nostaa toisen.
Hetken kuluttua hän kävelee veden päällä.
Toisaalta myös katselen sitä, kuinka toiset opetuslapset -
ovat varmasti syvän hiljaisuuden vallassa.
He miettivät, mitä on tapahtumassa.
On tapahtumassa jotakin yliluonnollista.
Ystävät, onko tämä enemmän kuin se, että Jeesus ravitsi -
4 000 miestä ja naista? Onko tämä enemmän kuin se, -
että Hän ajaa riivaajia ulos ihmisistä?
Onko tämä enemmän kuin se, että sokea saa näkönsä?
En tiedä. Mutta kun opetuslapset venheessä katselevat tilannetta, -
niin tiedän, että heidän jokaisen sisäinen ihminen on hiljaa.
Mitä on tapahtumassa?
Kun Pietari katselee Jeesusta, niin hänen jalkansa ovat veden päällä.
Yhtäkkiä Raamattu sanoo, että kun myrsky raivosi, -
niin Pietari laskee katseensa meren aaltoihin.
Raamattu sanoo, että samalla hänen jalkansa alkavat vajota.
Kun hänen olemuksensa alkaa vajota aaltojen syleilyyn, -
niin sieltä kajahtaa tuo yksi valtava huuto: -
"Jeesus, auta! Jeesus, pelasta!"
Kun kuuntelen tuota huutoa, niin se on sen ihmisen huuto, -
joka tietää, että vain yksi voi hänet siitä nostaa, -
epäuskon tilanteesta, kuolemasta. Hän on Jeesus.
Jeesus, Jumalan Poika! Ystäväni, huomaatko, -
vaikka tämä tapahtuma on kenties tuttu raamatunkohta sinulle, -
kuinka Jeesus tulee, koskettaa Pietaria -
ja yhdessä he nousevat veneeseen.
Kun mietin tätä asiaa, siinä on kuin valtava avainsana.
Ystävät, voimme uupua. Korvamme voivat kuulla myrskyn pauhinaa.
Ystäväni, haluan sanoa sinulle: läpi kaiken tämän -
se valtava parahdus sieltä Pietarin elämästä saa vastakaiun Häneltä, -
joka hallitsee vedet ja myrskyt.
Muistan erään tilanteen, kun Jumalan pappi julistaa.
Hän ojentaa koko vartensa ja kätensä kuulijakunnan ylitse.
Hän sanoo tällaiset sanat Jumalan kirjan lehdiltä, -
että Jumala on luonut kaiken.
Jumalan kouraan mahtuvat valtameret -
ja kaikki vedet, mitä maailmankaikkeudessa on.
Hän on asettanut vuoret paikoilleen.
Hän on asettanut vesien määrän.
Ystäväni, en koskaan unohda, kun hän ojensi kätensä ja sanoi: -
"Kuulkaa, jos Jumalan kämmenelle mahtuvat -
koko maailmankaikkeuden vedet, siis Jumalan kämmenelle, -
niin eikö siihen mahtuisi sinun pieni elämäsi, -
joka nyt taistelee siellä myrskyjen keskellä?
Tiedä, että se vedenkin määrä on mitattu Jumalan valtasuuruudella.
Tämä on jotakin aivan valtavaa, -
kun Jumalan Pyhä Henki alkaa avata tätä meille.
Meillä Jumalan ihmisillä ei ole tässä aikakaudessa pelättävää.
Jumala on tullut Kristuksessa ja Hänellä on valta ojentaa kätensä -
juuri nyt sinun olkapäällesi, joka tunnet, että jalkasi vajoavat.
Kuule, rakas ystäväni, oli elämäntilanne kuinka tiukka tahansa, -
niin yksi väylä on auki. Se väylä on Jumalan sydämelle.
Se on Jeesuksen luokse.
Kun sinun parahduksesi lähtee liikkeelle, -
oletpa vajoamassa -
tai oletpa keikkuvan veneen keskellä, -
niin sen tavoittaa ikiaikojen Jumala, joka on sanonut: -
"Minä olen sinun kanssasi."
Psalmi 130 sanoo näin: "Syvyydestä minä huudan sinua, Herra. -
Herra, kuule minun ääneni."
Siinä tulee se vastaus, että Jumala on valmiina.
Hän kuuntelee, mutta Hän ei ole vain kuunteleva Jumala.
Hän on Jumala, joka ojentaa kätensä.
Ei ole sellaista veden määrää, missä sinä tänään olet, -
etteikö Hän voi laskea haavoitettua kättään, -
joka voitti pimeyden ja kuoleman vallan.
Hän tarttuu sinun elämäsi olkapäähän -
ja nostaa sinut veden pinnalle ja yhdessä saatte nousta veneeseen, -
joka on veden päällä. Tiedät, että tässä Hän on sinun kanssasi.
Voi, miten paljon tänään tulee näitä elämän hyökyaaltoja!
Haluan sanoa sinulle, oletpa sairaskammiossa -
oletpa jossakin, missä pelko riipaisee sisäistä maailmaasi, -
niin minulla on valta ja valtuudet julistaa sinulle, -
että Jeesus Kristus Jumalan vuorella valvoo.
Tänään tässä hetkessä Hänellä on valta tarttua huutosi jälkeen, -
oli se sitten sana tai kaksi, -
mutta kun se on suunnattu Jumalan sydämelle, Kristuksen sydämelle, -
taivas ei ole vaiti. Voisin kertoa lukemattomia ihmeitä siitä, -
mitä Jumala tekee tänä päivänä. Kaikkein kalleinta on, -
että koko sisäinen maailmasi ja koko olemuksesi -
saa aivan kääriytyä tänään Jumalan rakkauteen.
Se saa tulla hoidetuksi Jumalan valtavalla armolla ja voimalla -
ja sillä rohkaisulla: "Älä pelkää."
Kun Pietari kuuntelee sitä meren myrskyä, raivoavaa ääntä, -
mistä tuntuu, että se seuraava voi hänet hukuttaa, -
niin Jeesus kysyy, miksi Pietari epäili.
Ystäväni, epäilys merkitsee sitä, -
että ihminen katsoo aivan kuin kahteen eri suuntaan.
Silloin se sisäinen maailma on järkkynyt, mutta Jeesus sanoo: -
"Älä pelkää!" Hän tuo takaisin uskon ytimeen.
Haavoitetun käden valtava siunaus laskeutuu -
Simon Pietarin ylle. Kun he ovat siinä venheessä, -
niin miesten sisimmässä on varmasti syvä hiljaisuus.
Raamattu sanoo, että he heittäytyvät polvilleen.
Ystäväni, sanoisin sinulle: koetuksien tarkoitus, -
syvin ydin on siinä, että löydämme tämän ihmeellisen luottamuksen -
ja tietoisuuden, että Jumala on paikalla.
Jumala murtautuu niiden vaikeuksien läpi.
Hän nostaa katseemme ikiaikojen totiseen Jumalaan, ja me näemme, -
että kaikki on sittenkin alisteisuudessa Jumalan Sanalle.
Näin sisäinen maailmamme ja ihmisemme saa uuden otteen -
tästä valtavasta Sanasta. Sana on silloinkin elämässäsi, -
kun yhdenkään ihmisen käsi ei yllä. Jumala yltää.
Sen tähden myrskysi ei ole liian suuri.
Se on rajattu Jumalan kädellä. Kutsun sinua tähän tänään.
Olemme paljolti menettäneet Jumalan läsnäolosta hyvinä päivinä.
Sen tähden elämän vaikeuksienkin aikana -
Jumalan syvin olemus tulee lähelle.
Hän lisää meille sitä luottamusta ja uskallusta ja sitä, -
että saamme koko elämämme panostaa Häneen.
Kun eräänä hetkenä tuo venhe oli siellä maissa, -
niin tiedän, että opetuslasten sisäinen maailma oli jälleen -
saanut kohdata jotakin sellaista, mitä he eivät olisi antaneet pois.
Rakas ystäväni, tänään siinä keikkuvassa venheessä, -
myrskyaallokon keskellä. Vaikka olisi jalkasi vajonnut, -
mutta kun Jeesus on tuonut sinut takaisin siihen, on valtava tietää, -
että olipa yön pimeys tai aamun varhaisuus, niin Jumala valvoo.
Jumalan vuorelta valvotaan. Elämäsi ei ole salassa.
Ystäväni, siksi pyydän sinua ihan Jeesuksen nimessä: -
Anna sydämesi olla avoimena.
Koe tuo hellän käden kosketus siinä elämäsi kipupisteessä.
Koe sitä, miten Jumalan maailma, tuleva maailma ja valtava voima -
tekee nyt työtään sinun elämässäsi.
Onko se parantuminen Hänen käten- sä, Pyhän Hengen alamaisuudessa?
Onko se joku sellainen tilanne, että tulet näkemään, -
että Jumala avaa kuin vaskisen oven sinun eteesi ja sanoo: -
"Astu siitä sisälle ja tulet näkemään minun kirkkauteni voiman. -
Minä olen voimallinen johdattamaan sinua pimeyksien läpi.
Onko se tilanne, johon olet kauan odottanut rukousvastausta -
ja ollut allapäin? Nyt Herra sanoo sinulle: -
"Ei ole enää odotuksen aika, vaan minä tartun asioihin kiinni. -
Sinä tulet tietämään, että minä olen elävä Jumala."
Haluaisin näiden asioiden ääreltä tulla lähelle ja siunata sinua.
Usko Jeesuksen nimessä ja sovinto- veressä kaikki syntisi anteeksi.
Suorista selkäsi ja katso sitä Jumalaa, -
joka on luonut maan ääret. Kyllä Hän riittää elämäsi keskelle.
Kun Hän tuo avun sinun elämääsi, niin anna kunnioitus Hänelle, -
joka kunnian ansaitsee. Hänelle, joka on kuollut syntiesi tähden.
Hänelle, joka on astunut pimeyden ja kuoleman kuiluista -
ja tuonut sieltä voiton. Hän, joka on ylösnoussut, -
ja saamme julistaa Kristuksen elävää todellisuutta -
tänä päivänä sinun elämäsi keskelle.
Ystäväni, Jumalan vuorelta ei myöhästytä.
Hän tulee ajallansa. Siksi sanon sinulle: -
Anna kätesi, olemuksesi ja koko elämäsi -
tämän tunnetun Jumalan käsiin, -
niin Hän avaa myös tuntemattoman tulevaisuutesi aina perille asti.
Hän on valtava Jumala. Jeesuksen nimessä ja veressä -
lue Hänen Sanaansa, rukoile, anna Jumalan täyteyden, -
Pyhän Hengen, tuoda sinut Jumalan voimaan ja armoon sisälle -
Kristuksen tähden ja saamme sanoa: Aamen.
Jos tahdot tukea tätä ohjelmaa, niin voit soittaa numeroon -
0600 10077.
Puhelun hinta on noin 10 euroa.
Voit myös antaa tukesi pankin välityksellä.
Muistathan laittaa siihen myös tämän ohjelman viitenumeron.
Tahdon toivottaa sinulle ennen kaikkea sen Jumalan siunausta, -
joka ei totisesti myöhästy! Aamen.
Tekstitys: Tuula-Riitta Virrankare